**Dyddiad cyhoeddi:** 11 Awst 2023

**Cais Rhyddid Gwybodaeth** 148/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**O dan y ddeddf rhyddid gwybodaeth, hoffwn wybod faint o drenau – yn ystod y tri mis diwethaf – rhwng Manceinion a Chaerdydd a oedd yn cael eu ‘hysbysebu’ fel rhai a oedd yn cael eu tynnu gan locomotif (hy yn cynnwys cerbydau dosbarth cyntaf), ond a oedd, mewn gwirionedd, yn setiau diesel aml-uned (DMU)?**

**YMATEB**

Dyma gyfanswm y gwasanaethau a oedd wedi’u cynllunio ond heb redeg fel stoc cerbydau Mark 4 (MKIV) rhwng Caerdydd a Manceinion (a’r daith ddychwelyd) dros y 3 chyfnod diwethaf:

Cyfnod 24/02: 29.5

Cyfnod 24/03: 114.5

Cyfnod 24/04: 88.0

Sylwch, mae gwasanaeth sydd ond wedi gweithredu rhan o daith a drefnwyd fel MkIV yn cael ei gyfrif fel 0.5.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".